Source: http://www.nuclearmarket.com/proc/exp.cfm?IDNotice=76661
Timestamp: 2019-06-19 07:36:19+00:00
Document Index: 8409872

Matched Legal Cases: ['§ 32', '§ 32', '§ 152', '§ 32', '§ 32', '§ 9', '§ 45', '§ 5', '§ 40']

Radioactive-, toxic-, medical- and hazardous waste services [disassembly of systems in the controlled zone, waste management, etc - engineering, works - v1 npp]
Website link: http://www.nuclearmarket.com/proc/msk.cfm?id=76521
19/04/2018 S76 - - Services - Contract notice - Open procedure
Slovakia-Bratislava: Radioactive-, toxic-, medical- and hazardous waste services
2018/S 076-169325
Contact person: Mgr. Peter Profant
Telephone: +421 335315264
E-mail: profant.peter@javys.sk
Other activity: Vyraďovanie jadrovoenergetických zariadení, nakladanie s vyhoretým palivom.
Projekt D4.4C Demontáž systémov v kontrolovanom pásme JE V1 – 2. časť, podprojekt D4.4C.01
Reference number: 18/2018
Predmet zákazky, projekt D4.4C - podprojekt D4.4C.01, je súčasťou 2. etapy vyraďovania JE V1 v lokalite Jaslovské Bohunice na základe rozhodnutia Úradu jadrového dozoru Slovenskej republiky č. 400/2011, pre ktoré bol zvolený variant okamžitej demontáže rádioaktívnych systémov, konštrukcií a komponentov (ďalej aj ako SKK). Predmetom projektu D4.4C - podprojektu D4.4C.01 je zabezpečenie komplexných služieb demontáže určených systémov, konštrukcií, komponentov, častí stavebných plôch a zariadení nachádzajúcich sa v kontrolovanom pásme JE V1. Neoddeliteľnou súčasťou je dekontaminácia komponentov pred ich demontážou, následná demontáž, fragmentácia a triedenie, všetko za podmienky minimalizácie sekundárneho rádioaktívneho odpadu, ďalej odstránenie a fixácia kalov, nánosov, kryštálov a iných materiálov obsiahnutých v systémoch a zariadeniach.
Nevyhnutnou súčasťou predmetu zákazky je aj realizácia inžinierskych prác, t.j. vypracovanie a dodanie všetkej požadovanej podrobnej technickej a prevádzkovej dokumentácie, nevyhnutnej na demontáž a všetky súvisiace činnosti (projektová dokumentácia v rozsahu realizačného projektu, licenčná dokumentácia, pracovné postupy, plány, analýzy, správy atď.).
Celková hmotnosť komponentov a stavebných konštrukcií určených na demontáž je takmer 3 200 ton, pričom najvýznamnejšiu skupinu tvoria kovové stavebné prvky (dvere, plošiny, schodiská, výstelka, drenáže a pod.; hmotnosť kovových materiálov určených na demontáž 2 600 t.).
Bližší opis a náležitosti plnenia predmetu zákazky sú uvedené v súťažných podkladoch.
Value excluding VAT: 26 296 040.66 EUR
Jadrová a vyraďovacia spoločnosť, a.s., pracovisko Jadrová elektráreň V1, Jaslovské Bohunice, okres Trnava.
Uchádzač musí spĺňať podmienky účasti týkajúce sa osobného postavenia uvedené v § 32 ods. 1) zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon), preukáže ich v zmysle § 32 ods. 2) resp. 4) až 5) zákona predložením najskôr elektronickej formy dokladov a následne uchádzač na prvom mieste v poradí bude požiadaný o predloženie originálnych dokladov alebo ich úradne.
Osvedčených kópií, resp. v zmysle § 152 zákona uchádzač, ktorý má platný zápis v zozname hospodárskych subjektov nie je povinný v procese verejného obstarávania predkladať doklady na preukázanie splnenia podmienok účasti týkajúcich sa osobného postavenia podľa § 32 ods. 2) resp. 4) až 5) zákona, v tomto prípade je vhodné, ale nie povinné predložiť len údaje o platnom zapísaní v zozname hospodárskych subjektov vedenom Úradom pre verejné obstarávanie s uvedením registračného čísla alebo identifikačné údaje, na základe ktorých je možné jeho zápis v tomto zozname vyhľadať. Zápis v zozname podnikateľov podľa zákona č.25/2006 Z. z. o verejnom obstarávaní a o zmene a doplnení zákonov v znení neskorších predpisov je zápisom do zoznamu hospodárskych subjektov v rozsahu zapísaných skutočností. Nezapísané skutočnosti sa preukazujú v zmysle § 32 ods. 2) resp. 4) až 5) zákona. Viď tiež Všeobecné pokyny pre záujemcov/uchádzačov nachádzajúce sa v priestore zákazky v systéme EVO a na Profile verejného obstarávateľa.
Uchádzač preukáže ekonomické postavenie prehľadom o celkovom obrate predložením výkazov ziskov a strát alebo výkazov o príjmoch a výdavkoch zostavených k poslednému dňu zúčtovacieho obdobia hospodárskeho roku alebo uvedením web adresy portálu www.registeruz.sk, resp. v prípade záujemcu so sídlom mimo územia SR odkazu na weblink ekvivalentného registra podľa platných predpisov v krajine sídla záujemcu, na ktorej sú požadované výkazy v uvedenom portáli uložené vo verejnej časti registra a verejne prístupné všetkým osobám. Aj v prípade uvedenia web linku záujemca so sídlom mimo územia SR musí predložiť preklad požadovaných dokladov do slovenského jazyka okrem dokladov vydaných v českom jazyku.
Uchádzač preukázal splnenie podmienky vtedy, ak sa dosiahla minimálna požadovaná úroveň celkového obratu 5 000 000,- EUR bez DPH za obdobie najviac 3 posledných hospodárskych rokov, za ktoré sú výkazy dostupné v závislosti od vzniku alebo začatia prevádzkovania činnosti.
Ak uchádzač nedokáže z objektívnych dôvodov poskytnúť na preukázanie finančného a ekonomického postavenia dokument určený verejným obstarávateľom, môže finančné a ekonomické postavenie preukázať predložením iného dokumentu, ktorý verejný obstarávateľ považuje za vhodný.
Ak uchádzač nemá sídlo v SR a krajina v jeho sídle požadované doklady nevydáva, verejný obstarávateľ prijme aj iný doklad (ekvivalent), ktorým uchádzač preukáže splnenie požadovanej podmienky. Ak uchádzač dosiahol minimálnu požadovanú úroveň obratu už za 1 alebo 2 hospodárske roky uvedeného obdobia, postačuje, ak predloží prehľad o obrate a výkazy ziskov a strát alebo výkazy o príjmoch a výdavkoch len za tento 1 alebo 2 hospodárske roky. Ak uchádzač vznikol alebo začal prevádzkovať činnosť neskôr ako mohol dosiahnuť preukázanie celkového obratu za obdobie 3 hospodárskych rokov, preukáže výšku obratu pomerne k dĺžke obdobia, od ktorého vznikol, resp. začal prevádzkovať činnosť, teda musí dosiahnuť minimálne výšku obratu zodpovedajúcu súčinu počtu mesiacov prevádzkovania činnosti s podielom (určený celkový obrat:36). Do počtu prevádzkovania činnosti sa počíta každý začatý mesiac od začiatku prevádzkovania činnosti do uplynutia lehoty na predkladanie dokladov, resp. ponúk. Ak ponuku predkladá skupina, preukazuje splnenie podmienok účasti podľa tohto bodu spoločne.
Verejný obstarávateľ sa v súlade s možnosťami stanovenia podmienok finančného a ekonomického postavenia potrebuje uistiť, že uchádzač je primerane ekonomicky spôsobilý, aby dokázal realizovať plnenie zákazky v rozsahu stanovenej PHZ v súvislosti s obratom, ktorý uchádzač dosahuje pri výkone svojej činnosti. Stanovená minimálna výška celkového obratu je pod úrovňou maximálnej výšky v zmysle zákona.
Uchádzač preukáže technickú spôsobilosť:
A) zoznamom poskytnutých služieb v oblasti predmetu zákazky za predchádzajúcich 5 rokov od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol ver. obstarávateľ alebo obstarávateľ.
Uchádzač preukázal splnenie podmienky, ak preukázal poskytnutie nasledovných, neoddeliteľne na seba naviazaných služieb:
1. poskytnutie služieb:
a) dekontaminácia, demontáž, následná fragmentácia a triedenie systémov, zariadení a konštrukcií v JZ, v min. množstve demontovaných kovových materiálov 200 t,
b) dekontaminácia povrchov zariadení v JZ, ktorých vnútorný objem bol väčší ako 50 m3, a výsledkom ktorej boli dekontaminované zariadenia uvoľniteľné do životného prostredia bez nutnosti podemontážnej dekontaminácie, a to spolu za obe vyššie uvedené skupiny služieb bodu 1. vo výške min. 5 000 000,- EUR bez DPH za uvedené obdobie,
2. poskytnutie služieb:
a) vypracovanie projektovej dokumentácie pre zmenu JZ, na základe ktorej bolo vydané rozhodnutie alebo ohlásenie v zmysle zákona č. 541/2004 Z. z. vrátane vypracovania prevádzkových predpisov a dokumentácie kvality podľa vyhlášky č. 431/2011, Z. z., § 9, alebo porovnateľného právneho predpisu krajín EÚ, v množstve min. 1 taká dokumentácia,
b) vypracovanie dokumentácie, v rozsahu podľa prílohy č. 4 bod XI zákona č. 355/2007 Z. z., ktorá bola súčasťou žiadosti o vydanie povolenia podľa § 45, ods. 2, písm. k) uvedeného zákona, na základe ktorej bolo vydané povolenie úradu verejného zdravotníctva, v množstve min. 1 taká dokumentácia, a to v prípade oboch vyššie uvedených skupín služieb bodu 2. bez určenia min. výšky v EUR bez DPH,
B) Údajmi o vzdelaní a odb. praxi alebo odb. kvalifikácii riadiacich zamestnancov, osobitne osôb zodpovedných za poskytnutie služieb v rozsahu: uchádzač preukáže, že má k dispozícii min. 1 projektanta so skúsenosťou s vypracovaním projekt. dokumentácie pre zmenu JZ, na základe ktorej bolo vydané rozhodnutie alebo ohlásenie v zmysle Atómového zákona alebo porovnateľného právneho predpisu krajín EÚ.
Uchádzač predloží profesijný životopis projektanta, ktorý musí obsahovať:
— meno a priezvisko projektanta,
— odborná prax, deklarovaná uvedením:
— zoznam projektových dokumentácií (min. 1) pre zmenu JZ, na základe ktorej bolo vydané rozhodnutie alebo ohlásenie v zmysle Atómového zákona alebo porovnateľného právneho predpisu krajín EÚ, ktoré projektant vypracoval alebo ktoré vypracoval projektantský tím, ktorého bol projektant súčasťou,
— názov jednotlivých projektov (min. 1),
— názov a sídlo realizátora projektu,
— stručný popis predmetu projektu,
— kontaktné údaje na zodp. osobu realizátora projektu.
Podmienku uchádzač preukáže predložením životopisu podpísaného dotknutou osobou a originálu alebo úradne overenej kópie platného autorizačného osvedčenia projektanta v rozsahu podľa § 5 ods. 1b) bod 4 zákona č. 138/1992 Zb. alebo porovnateľného právneho predpisu EÚ.
Uchádzač môže na preukázanie tech. spôsobilosti alebo odb. spôsobilosti využiť tech. a odb. kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie tech. spôsobilosti alebo odb. spôsobilosti. Túto skutočnosť preukazuje uchádzač písomnou zmluvou. Osoba, ktorej kapacity majú byť použité, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.
1.Prílohou zmluvy bude zoznam subdodávateľov.
2.Dodávateľ je povinný pred podpisom Zmluvy vinkulovať na Bankovom účte 500 000,- EUR ako Výkonovú záruku podľa vzoru vinkulácie.
3.Objednávateľ je povinný Dodávateľovi vracať finančné zaistenie po častiach vždy do 15.2. za predchádzajúci kalendárny rok.
4.Dodávateľ berie na vedomie a súhlasí, že podľa dohody medzi SIEA ako správcom finančných prostriedkov a Objednávateľom ako príjemcom grantu, ktorý spravuje SIEA, má Objednávateľ v úmysle použiť časť prostriedkov z grantu na oprávnené platby podľa Zmluvy. Platba Dodávateľovi sa bude realizovať zo strany Objednávateľa po schválení SIEA v súlade so zmluvnými podmienkami Grantovej dohody, ktorú uzavreli SIEA a Objednávateľ o podmienkach financovania projektu, a bude vo všetkých ohľadoch podliehať zmluvným podmienkam tejto dohody. Podrobnosti uvedených podmienok ako i ostatné podmienky vykonania zákazky sú uvedené vo virtuálnom priestore zákazky v systéme EVO ako súbor Podmienky vykonania zákazky.
Notice number in the OJ S: 2018/S 070-155083
Tender must be valid until: 01/11/2018
https://evo.gov.sk/evo/tender/9542_9001_20180412.nsf/stddocsPub?OpenView&count=-1&ExpandView a v Profile verejného obstarávateľa. Akékoľvek vysvetľovanie v súťaži sa realizuje výlučne písomne prostredníctvom portálu EVO. Telefonický kontakt slúži len na potvrdenie doručenia písomností alebo na informácie o funkčnosti zariadení písomnej komunikácie, nie na poskytovanie vysvetlení.
g) Zábezpeka ponuky sa vyžaduje vo výške 100 000,- EUR.
k) Informácia k bodu II.1.6) tohto oznámenia: Predmet zákazky je súčasťou celkového projektu vyraďovania jadrovej elektrárne V1. Cieľom delenia celkového projektu vyraďovania na čiastkové projekty, akým je aj predmet zákazky, je vytváranie projektov s logicky neoddeliteľnými činnosťami, pričom všetky činnosti v nich obsiahnuté vie v danom odvetví štandardne a komplexne poskytnúť 1 poskytovateľ. Požadovaná dokumentácia, či už úvodná (pred samotnou realizáciou demontáže) alebo priebežná priamo súvisí so samotnou realizáciou demontáže a súvisiacich služieb. Je nevyhnutné, aby vypracovanie realizačnej dokumentácie, ktorá predstavuje z požadovanej dokumentácie najväčšiu časť, bolo priamo vedené realizátorom demontáže a súvisiacich služieb, keďže priamo realizátor rozhoduje o spôsobe odstránenia a fixácie kontaminovaných látok, o dekontaminačných, demontážnych a fragmentačných metódach, technikách a postupoch atď., ktoré budú v rámci plnenia použité a ktoré sa následne priamo premietajú do ceny za predmet zákazky. Navyše, pri takom komplexnom projekte s danými špecifikami je žiaduce, aby predmetné služby poskytoval 1 generálny poskytovateľ, v záujme zjednodušenia riadenia projektu a predovšetkým sústredenia zodpovednosti na 1 miesto pri riešení prípadných sporov.